b'\n_START_ARTICLE_\nStesen MRT Pavillion-Bukit Bintang\n_START_SECTION_\nLokasi\n_START_PARAGRAPH_\nStesen ini terletak di bawah Jalan Bukit Bintang di persimpangan Jalan Bukit Bintang dan Jalan Sultan Ismail di Bukit Bintang, Kuala Lumpur, Malaysia. Disebabkan stesen ini terletak di Segi Tiga Emas Bukit Bintang, terdapat banyak pusat membeli-belah di sekitar stesen antaranya Plaza Sungei Wang, Lot 10, Plaza Low Yat, Fahrenheit88 dan Pavillion Kuala Lumpur (pemilik hak nama stesen). Selain itu, terdapat banyak hotel mewah di sekitar stesen ini antaranya JW Marriot Kuala Lumpur, Hotel Capitol Kuala Lumpur, Hotel Royal Kuala Lumpur, Hotel ParkRoyal Kuala Lumpur, Hotel Meli\xc3\xa1 Kuala Lumpur, Hotel The Federal Kuala Lumpur dan Grand Millenium Hotel Kuala Lumpur. Juga terletak berhampiran adalah stesen AirAsia-Bukit Bintang dan pasar malam Jalan Alor.\n_START_SECTION_\nReka Bentuk Dalaman\n_START_PARAGRAPH_\nSama dengan stesen-stesen MRT bawah tanah yang lain, bagunan pintu stesen diinspirasikan dripada kristal kuarza yang boleh dijumpai di the permatang kuarza Bukit Tabur di Gombak, Selangor.  Untuk bahagian dalam stesen-stesen MRT Laluan Sungai Buloh-Kajang, stesen Pavillon-Bukit Bintang telah diberi tema "Dinamik" dimana sebuah dinding setinggi empat tingkat di stesen ini dihiasi dengan geometri trapeziod dinamik dengan tona warna merah berbeza.\n_START_SECTION_\nPertukaran\n_START_PARAGRAPH_\nStesen ini terletak di utara \xc2\xa08\xc2\xa0 AirAsia-Bukit Bintang. Walaupun terletak bersebelahan, tiada sambungan berbayar dibina antara dua stesen. Penumpang perlu membeli tiket baharu untuk menukar laluan MRT ke Monorel dan sebaliknya.\n_START_SECTION_\nPerkhidmatan bas\n_START_PARAGRAPH_\nBas RapidKL laluan 400, 420 dan 421 berkhidmat di utara stesen ini di Jalan Sultan Ismail. Bas GOKL laluan Hijau, Ungu dan Biru juga berkhidmat di hentian bas yang sama dimana hentian tersebut adalah hentian utama bagi rangkaian bas ini.'